कश्मीरियों ने अपने जियारतखानों में जाना नहीं छोड़ा और मीरवाइजों ने अपनी मस्जिदों से अपना फ़रमान जारी करना बन्द नहीं किया । इस लड़ाई में एक और कश्मीरी अयूब पंडित शहीद हो गया । उसको सलाम । आशा करनी चाहिए सरकार इस हत्या में मीरवाइज़ की भूमिका की जाँच जरुर करेगी । अयूब पंडित के इस बहशियाना क़त्ल पर शेख़ अब्दुल्ला , जिन्होंने कभी कश्मीरियों को शेर पार्टी का ब्रांड नाम दिलवाया था, के कुनबे के उमर अब्दुल्ला ,जो अब अपने अब्बूजान फारुख अब्दुल्ला के साथ मिल कर बकरों की भाषा बोलने लगे हैं और पुलिस वालों को पत्थरों से मारने वालों को कश्मीरियों के नायक बता रहे हैं , ने कहा है जिन्होंने डी एस पी को मारा है , वे दोज़ख़ की आग में सड़ेंगे । उमर अब्दुल्ला के श्राप से वे दोज़ख़ की आतिश में जलते हैं या फिर मीरवाइजों के वरदान से जन्नत में आनन्द मनाते हैं , इससे इस धरती पर रहने वालों को सुकून नहीं मिलेगा । अब्दुल्ला परिवार को स्पष्ट करना होगा कि इस लड़ाई में वे कश्मीरियों के साथ हैं या फिर बकरा पार्टी के साथ ?